മറ്റിൽഡ ഇവാൻസ്

**മറ്റിൽഡ ഇവാൻസ്**, എംഡി, **മറ്റിൽഡ അറബെല്ല ഇവാൻസ്** (മേയ് 13, 1866 - നവംബർ 17, 1935) ഇംഗ്ലീഷ്:**Matilda Arabella Evans.**  സൗത്ത് കരോലിനയിൽ മെഡിസിൻ പ്രാക്ടീസ് ചെയ്യാൻ ലൈസൻസ് ലഭിച്ച ആദ്യത്തെ ആഫ്രിക്കൻ-അമേരിക്കൻ വനിതയും ആഫ്രിക്കൻ അമേരിക്കക്കാരുടെ, പ്രത്യേകിച്ച് കുട്ടികളുടെ മെച്ചപ്പെട്ട ആരോഗ്യ സംരക്ഷണത്തിനായി വാദിക്കുന്ന ആളുമായിരുന്നു. 

## ആദ്യകാലജീവിതം
മറ്റിൽഡ അരബെല്ല ഇവാൻസ് 1866 മെയ് 13 ന്,   ആൻഡേഴ്സണിന്റെയും ഹാരിയറ്റ് ഇവാൻസിന്റെയും മകളായി സൗത്ത് കരോലിനയിലെ ഐക്കനിൽ ജനിച്ചു. മറ്റിൽഡ മൂന്ന് മക്കളിൽ മൂത്തവളായിരുന്നു, ജീവിതത്തിന്റെ ചെറുപ്പകാലത്ത് കുടുംബത്തോടൊപ്പം വയലിൽ ജോലി ചെയ്തു.  ഫിലാഡൽഫിയ ക്വാക്കറായ മാർത്ത സ്കോഫീൽഡ് സ്ഥാപിച്ച സ്കോഫീൽഡ് ഇൻഡസ്ട്രിയൽ സ്കൂളിൽ അവൾ പഠിച്ചു.  മാർത്ത ഷോഫീൽഡ്,  ഇവാൻസിനെ കോളേജിൽ പഠിക്കാൻ സഹായിക്കുകയും അവളുടെ ഉപദേഷ്ടാവ് ആകുകയും ചെയ്തു, പിന്നീട് ഇവാൻസിനെ അവളുടെ ജീവചരിത്രം എഴുതാൻ പ്രേരിപ്പിച്ച ആളുമാണ് മാർത്താ ഷോഫീൽഡ്.   ഒഹായോയിലെ ഒബർലിനിലുള്ള ഒബർലിൻ കോളേജിൽ ചേരുന്നതിന് ഇവാൻസിന് ആവശ്യമായ ഫണ്ട് ശേഖരിക്കാൻ ഷോഫീൽഡ് ഇവാൻസിനെ സഹായിച്ചു. ഓബർലിൻ കോളേജിൽ നിന്ന് 1891-ൽ ബിരുദം നേടിയ ശേഷം ജോർജിയയിലെ അഗസ്റ്റയിലെ ഹെയ്ൻസ് ഇൻസ്റ്റിറ്റ്യൂട്ടിൽ അദ്ധ്യാപക സ്ഥാനം സ്വീകരിക്കാൻ  1892-ൽ മറ്റിൽഡ പോയി. ഒരു വർഷത്തെ അധ്യാപനത്തിനു ശേഷം, മറ്റിൽഡ ഫിലാഡൽഫിയയിലെ വുമൺസ് മെഡിക്കൽ കോളേജിൽ പ്രവേശിച്ചു, അവളുടെ വിഭവശേഷിയുള്ള ഉപദേഷ്ടാവായ ഷോഫീൽഡിന്റെ സഹായത്തോടെ, അവൾ തന്റെ വിദ്യാഭ്യാസത്തിന് ധനസഹായം നൽകാൻ ധനികയായ സാറാ കോർലീസിനെ പ്രേരിപ്പിച്ചു.  ഈ കത്ത് അഭിസംബോധന ചെയ്ത ആൽഫ്രഡ് ജോൺസ്  പെൻസിൽവാനിയയിലെ വുമൺസ് മെഡിക്കൽ കോളേജിലെ ബോർഡ് ഓഫ് കോർപ്പറേറ്റർമാരുടെ എക്സിക്യൂട്ടീവ് കമ്മിറ്റിയുടെ സെക്രട്ടറിയായിരുന്നു.

1897-ൽ ഇവാൻസിന്  വൈദ്യശാസ്ത്ര ബിരുദം ലഭിച്ചു, ആഫ്രിക്കയിൽ മെഡിക്കൽ മിഷനറി ആകാനുള്ള അവളുടെ ലക്ഷ്യം ഉപേക്ഷിച്ച് സൗത്ത് കരോലിനയിലെ കൊളംബിയയിലേക്ക് മാറി ഒരു പരിശീലനം ആരംഭിച്ചു.

## മെഡിക്കൽ ജീവിതം
മറ്റിൽഡ 1893  ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു. അവൾ 1897-ൽ എംഡി നേടി, സൗത്ത് കരോലിനയിലെ കൊളംബിയയിലേക്ക് താമസം മാറി, അവിടെ മെഡിക്കൽ പരിശീലനം ആരംഭിച്ച ആദ്യത്തെ ആഫ്രിക്കൻ-അമേരിക്കൻ വനിതയായിരുന്നു അവർ.  ആഭ്യന്തരയുദ്ധത്തിന് മുമ്പ്, മിക്ക ആഫ്രിക്കൻ അമേരിക്കക്കാരും അടിമകളായിരുന്നു, കൂടാതെ വളരെ കുറച്ച് മാത്രം സ്വത്രന്ത്ര്യ ആഫ്രിക്കൻ അമേരിക്കക്കാർ ഉണ്ടായിരുന്നുള്ളൂ. അവർക്ക് വൈദ്യശാസ്ത്രം വിദ്യാഭ്യാസം അവർക്കായി തുറന്നിട്ടില്ലാത്തതിനാൽ ആഫ്രിക്കക്കാരായ പരിശീലനം ലഭിച്ച ഫിസിഷ്യന്മാരോ ശസ്ത്രക്രിയാ വിദഗ്ധരോ വിരളമായിരുന്നു. മെഡിക്കൽ ജീവിതം തേടുന്ന ആഫ്രിക്കൻ അമേരിക്കക്കാർ മിക്കപ്പോഴും കാനഡയിലോ യൂറോപ്പിലോ അവരുടെ മെഡിക്കൽ വിദ്യാഭ്യാസം നേടി, കുറച്ചുപേർ വടക്കൻ മെഡിക്കൽ സ്കൂളുകളിൽ നിന്നാണ് പഠിച്ചത്.  19-ആം നൂറ്റാണ്ടിന്റെ അവസാനത്തിലും 20-ആം നൂറ്റാണ്ടിന്റെ തുടക്കത്തിലും, മെഡിക്കൽ വിദ്യാഭ്യാസം തേടുന്ന ആഫ്രിക്കൻ അമേരിക്കക്കാർക്ക് ബുദ്ധിമുട്ടേറിയ പ്രവേശനസാധ്യതകൾ നേരിടേണ്ടിവന്നു.  ഇത് 20-ആം നൂറ്റാണ്ടിന്റെ ഭൂരിഭാഗവും തുടർന്നു, ചില കറുത്ത വിദ്യാർത്ഥികളെ വെള്ളക്കാരായ മെഡിക്കൽ സ്കൂളുകളിലും ആശുപത്രികളിലും പ്രവേശിപ്പിച്ചെങ്കിലും, അവർ നഗ്നമായ വംശീയത, ബഹിഷ്കരണം, മുൻവിധി എന്നിവയെ അഭിമുഖീകരിച്ചു. 

മറ്റിൽഡ ഒരു സർജനായത് സ്ത്രീകൾക്കായുള്ള സ്കൂളുകളുടെ ഫലവും നേട്ടവുമായിരുന്നു. പെൻസിൽവാനിയയിലെ വനിതാ മെഡിക്കൽ കോളേജ് അല്ലെങ്കിൽ 1867-ൽ പുനർനാമകരണം ചെയ്യപ്പെട്ട വിമൻസ് മെഡിക്കൽ കോളേജ് അതിന്റെ ആദ്യകാലങ്ങളിൽ, പുരുഷ മെഡിക്കൽ സ്ഥാപനത്തിൽ നിന്ന് ഗുരുതരമായ എതിർപ്പ് നേരിട്ടു. നിലവിലുള്ള സങ്കൽപ്പങ്ങൾ സ്ത്രീകൾക്ക് അക്കാദമിക് മെഡിസിൻ എന്ന അവശ്യ മേഖലയിൽ വിജയിക്കാൻ കഴിയാത്തവിധം ദുർബലമനസ്സുള്ളവരാണെന്നും ക്ലിനിക്കൽ പരിശീലനത്തിന്റെ ശാരീരിക ആവശ്യങ്ങൾ സഹിക്കാൻ കഴിയാത്തത്ര ലോലമായവരാണെന്നും കണക്കാക്കിയിരുന്നു. കോളേജിന്റെ വിജയത്തിനുള്ള ഏറ്റവും ഗുരുതരമായ തടസ്സങ്ങളിലൊന്ന് അതിന്റെ വിദ്യാർത്ഥികൾക്കും ഇന്റേണുകൾക്കും ലഭ്യമായ ക്ലിനിക്കൽ അനുഭവത്തിന്റെ അഭാവമാണ്, കാരണം ഏരിയാ ആശുപത്രികൾ സ്ത്രീകളെ പ്രഭാഷണങ്ങളിൽ പങ്കെടുക്കാനോ രോഗികളെ ചികിത്സിക്കാനോ അനുവദിച്ചിരുന്നില്ല. ഈ സാഹചര്യം പരിഹരിക്കുന്നതിനായി, കോളേജിന്റെ ആദ്യ ബിരുദ ക്ലാസിലെ അംഗമായ ആൻ പ്രെസ്റ്റൺ, MD, വിമൺസ് ഹോസ്പിറ്റൽ ഓഫ് ഫിലാഡൽഫിയ സ്ഥാപിച്ചു. ഈ കോളേജ് തന്നെ 1862 മുതൽ 1875 വരെ വാടകയ്ക്ക് എടുത്ത ആശുപത്രി സ്ഥലത്താണ് പ്രവർത്തിച്ചിരുന്നത്. 1903 മുതൽ 1913 വരെ അനുവദിച്ച ഫണ്ടനുസരിച്ച് കോളേജ് ഒടുവിൽ സ്വന്തം ആശുപത്രി നിർമ്മിച്ചു, 

സൗത്ത് കരോലിനയിൽ പ്രാക്ടീസ് ചെയ്യാൻ ലൈസൻസ് നേടിയ ആദ്യത്തെ ആഫ്രിക്കൻ-അമേരിക്കൻ വനിതയെന്ന നിലയിൽ, വെളുത്തവരും കറുത്തവരുമായ രോഗികളെ ചികിത്സിക്കാൻ ഇവാൻസിന് കഴിഞ്ഞു, ഇത് അവളുടെ സേവനങ്ങൾക്ക് വലിയ അവശ്യകതയുണ്ടാക്കി.  സമ്പന്നരായ വെള്ളക്കാരായ സ്ത്രീകളുടെ ഒരു വലിയ ഇടപാടുകാരെ അവൾ കെട്ടിപ്പടുത്തു, അവർ നൽകിയ നല്ല ഫീസുമൂലം പാവപ്പെട്ട  കറുത്ത സ്ത്രീകളെയും കുട്ടികളെയും സൗജന്യമായി ചികിത്സിക്കാൻ അവർക്ക്  സാധിച്ചു  അവളുടെ മഹത്തായ വിവേചനാധികാരവും പ്രൊഫഷണലിസവും കാരണം അവളുടെ വലുതും അപൂർവവുമായ അന്തർ വംശീയ ഉപഭോക്താക്കൾ ഉണ്ടാക്കിയെടുത്തു.  പ്രസവചികിത്സ, ഗൈനക്കോളജി, ശസ്ത്രക്രിയ എന്നിവ പരിശീലിക്കുകയും 1901-ൽ കൊളംബിയ നഗരത്തിലെ ആദ്യത്തെ കറുത്തവർഗ്ഗക്കാരായ ആശുപത്രിയായ ടെയ്‌ലർ ലെയ്‌ൻ ഹോസ്പിറ്റലും നഴ്‌സുമാർക്കുള്ള പരിശീലന സ്‌കൂളും സ്ഥാപിക്കുന്നതുവരെ സ്വന്തം വീട്ടിൽ രോഗികളെ പരിചരിക്കുകയും ചെയ്തു.    ടെയ്‌ലർ ലെയ്ൻ ഹോസ്പിറ്റൽ സ്ഥാപിക്കുന്നതിന് മുമ്പ് ഡോ. മറ്റിൽഡ അവളുടെ വീട്ടിൽ രോഗികളെ പരിചരിച്ചു, കാരണം ഒരു ആഫ്രിക്കൻ-അമേരിക്കൻ ഫിസിഷ്യനെ രോഗികളെ ചികിത്സിക്കാനും പ്രവേശിപ്പിക്കാനും അനുവദിക്കുന്ന മെഡിക്കൽ സൗകര്യങ്ങളൊന്നും അക്കാലത്ത് ഇല്ലായിരുന്നു.  1907-ഓടെ പെൻസിൽവാനിയയിലെ വിമൺസ് മെഡിക്കൽ കോളേജിലെ ബർസാറായ ആൽഫ്രഡ് ജോൺസിന് എഴുതാൻ ഇവാൻസിന് കഴിഞ്ഞു, "ഞാൻ നന്നായി ചെയ്തു, എല്ലാ വിഭാഗക്കാർക്കിടയിലും വളരെ വലിയ പരിശീലനമുണ്ട്. . . പരിധികളില്ലാത്ത വിജയമാണ് ഞാൻ നേടിയത്. . . ഞാൻ എന്റെ നാട്ടിലേക്ക് മടങ്ങിയതിനാൽ, മറ്റുള്ളവർ പ്രചോദനം ഉൾക്കൊണ്ട് ഡിഗ്രി എടുക്കാൻ ഞങ്ങളുടെ പ്രിയപ്പെട്ട കോളേജിലേക്ക് പോയി. ഡബ്ല്യുഎംസിപിയിൽ പങ്കെടുക്കാൻ ആഗ്രഹിക്കുന്ന, എന്നാൽ സ്കോളർഷിപ്പ് സഹായം ആവശ്യമുള്ള ഒരു ആഫ്രിക്കൻ-അമേരിക്കൻ യുവതിക്ക് വേണ്ടി അവൾ ആൽഫ്രഡ് ജോൺസിന് കത്തെഴുതുകയായിരുന്നു. മറ്റിൽഡ പിന്നീട്  സെന്റ് ലൂക്ക്സ് ഹോസ്പിറ്റൽ ആൻഡ് ട്രെയിനിംഗ് സ്കൂൾ ഫോർ നഴ്സസ് എന്ന പേരിൽ മറ്റൊരു ആശുപ്ത്രി സ്ഥാപിക്കുകയും ഇത് മറ്റിൽഡ 1918 വരെ നടത്തികൊണ്ടു പോകുകയും ചെയ്തു.

## റഫറൻസുകൾ